# PROVEDBENI PLAN OTVARANJA ŠKOLA OŠ EUGENA KVATERNIKA I PŠ BRAĆE PAVLIĆ

**Cilj:** S popuštanjem epidemioloških mjera i pokretanjem gospodarskih aktivnosti, učenicima i roditeljima olakšati rad, odnosno postupno vraćanje nastave u učionice.

**Uporište:** Upute HZJZ-a od 29.04.2020.

Preporuke MZO-a od 30.04.2020.

Tijek priprema (obavljeno):

1. Upoznavanje s mjerama i uputama (web stranica)
2. Anketiranje roditelja
3. Prikupljanje informacija – pisane izjave roditelja
4. Informiranje zaposlenika i podjela zadataka
5. Donošenje Plana provedbe otvaranja škole

**Hodogram:**

Učenici trećega razreda dolaze u školu u 08.30 h

Na ulazu ih čeka spremačica, dezinficiraju im se ruke i obuća.

Učenici trećeg razreda odlaze sa svojom učiteljicom u učionicu na kat gdje imaju na raspolaganju veliku učionicu i zaseban sanitarni čvor.

Učenici prvog i drugog razreda dolaze pred školu u 08.40 h, dezinficiraju ruke i obuću . Odlaze sa svojom učiteljicom u svoju učionicu u prizemlju gdje imaju zaseban sanitarni čvor.

Školsko zvono neće zvoniti i nastavni sat će trajati prema potrebama razrednog odjela jer su grupe učenika na zasebnim etažama.

Hrana će biti poslužena u 10.00 h.

Nakon dolaska u učionicu, učenike se podsjeća na učestalo pravilno pranje ruku. Potrebno je da kod sebe imaju papirnate maramice za eventualno kašljanje i kihanje.

Svi učenici svoje školske torbe s udžbenicima i priborom ostavit će u školi.

Domaće zadaće neće se zadavati.

Učitelji izbornih predmeta će uz roditelje, svoje zadatke uobičajenim rasporedom slati i razrednim učiteljicama. Učiteljice će uobičajenim kanalom uratke slati kolegama.

S roditeljima će se vršiti uobičajena komunikacija.

Nastava za 2. r. završava u 12.00, a 3. r. u 12.05 sati.

Nakon završetka nastave dezinficiraju se svi korišteni prostori i površine (klupe, stolice, kvake, ručke na prozorima, slavine u wc-ima, tipke vodokotlića, prekidači za struju, laptopi).

Sve navedeno vrijedi i za područnu školu.

Zaposlenici:

Pri dolasku u školu dezinficiraju se ruke, obuća, mobitel i ključevi. Po dolasku u školu zaposlenici si osobnim toplomjerom mjere temperaturu, stanje se evidentira na posebnu listu. Za vođenje evidencije zadužena je ravnateljica ( za PŠ Marija Hazler).

Učitelji/ce s kroničnim bolestima- konzultirati se sa svojim liječnikom.

U slučaju pojave temperature obavijestiti svog liječnika-bolovanje i ravnateljicu radi organizacije zamjene.

Nikako se ne smije dolaziti u školu sa simptomima!

Roditelji su dužni u školu dovoditi zdravu djecu (još proučiti upute HZJZ-a) i ulaziti u zgradu samo u nuždi. Vrata zgrade bit će zaključana.

**Vrednovanje u mješovitom modelu nastave**

- Upute za vrednovanje MZO

- prednost formativnom vrednovanju ( vrednovanje za

učenje i kao učenje)

- davanje povratnih informacija učenicima

- usmjeriti pažnju na ono što je bitno (potrebno za daljnje učenje)

- zaključna ocjena iz svakog predmeta sadrži: ocjene prije epidemije +

ocjene iz nastave na daljinu + nastava po mješovitom modelu

Evaluacija nastave u mješovitom modelu slijedi nakon dva tjedna, a zatim nova faza prema uputama Nacionalnog stožera Civilne zaštite.